PMIndiaData/PMIndiaSum huggingface dataset:
திரு சி ராஜகோபாலாச்சாரியின் பிறந்த நாளில் அவருக்குப் பிரதமர் புகழாரம் சூட்டியுள்ளார்

திரு சி ராஜகோபாலாச்சாரியின் பிறந்த நாளில் அவருக்குப் பிரதமர் திரு நரேந்திர மோடி புகழாரம் சூட்டியுள்ளார் தொடர்ச்சியான டுவிட்டர் செய்திகளில் பிரதமர் கூறியிருப்பதாவது:– " திரு சி ராஜகோபாலாச்சாரியின் பிறந்த நாளில் அவருக்கு அஞ்சலிகள் விடுதலைப் போராட்டத்திற்கும், நிர்வாகத்திற்கும், அறிவுத்திறனுக்கும் அவரின் பங்களிப்புக்காக அவர் நினைகூரப்படுகிறார். கவர்னர் ஜெனரலாக ராஜாஜி பதவிப் பிரமாணம் எடுத்துக் கொண்ட நிகழ்வு, அவருக்கு பாரத ரத்னா விருது வழங்குவதற்கான அறிவிக்கை ஆகியவற்றை பார்வைக்குப் பகிர்ந்துள்ளேன் https://t.co/psAnq7i9bo ராஜாஜி பரவலாக பாராட்டப்பட்ட ராஜதந்திரி. அவரின் நலன் நாடும் மிகவும் சிறந்த நண்பர்களில் ஒருவராக சர்தார் பட்டேல் இருந்தார். இந்தியாவின் கவர்னர் ஜென்ரலாக ராஜாஜி பதவியேற்ற போது சர்தார் பட்டேல் அவருக்கு எழுதிய கடிதத்தின் ஒரு பகுதியை இங்கு காணலாம். https://t.co/FN2N2FNAs6"
ஈஸ்டர் தினம்- பிரதமர் வாழ்த்து

ஈஸ்டர் தினத்தை முன்னிட்டு நாட்டு மக்களுக்கு பிரதமர் தமது வாழ்த்துகளை தெரிவித்துள்ளார். ”இனிய ஈஸ்டர் தின நல்வாழ்த்துகள்! இந்த சிறந்த தினம் நம்மிடையே உள்ள ஒற்றுமை, அமைதி மற்றும் சகோதரத்தன்மையை வலுப்படுத்தும் என்று நம்புகிறேன். மக்களுக்கு சேவை செய்யவும், சமூகத்தில் நல்ல மாற்றத்தை கொண்டு வருவதிலும், ஏசு கிறிஸ்துவின் சிறந்த எண்ணங்களும், சிந்தனைகளும் நம்மை ஊக்குவிக்கட்டும்” என்று பிரதமர் கூறியுள்ளார்.
புகழ்பெற்ற வங்கமொழி  நடிகர் சவுமித்ரா சட்டர்ஜி மறைவுக்கு பிரதமர் இரங்கல்

புகழ்பெற்ற வங்கமொழி நடிகர் சவுமித்ரா சட்டர்ஜி மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். டிவிட்டரில் பிரதமர் விடுத்துள்ள இரங்கல் செய்தியில், ‘‘திரு சவுமித்ரா சட்டர்ஜியின் மரணம், உலக சினிமாவுக்கும், மேற்கு வங்கம் மற்றும் இந்திய கலாச்சார வாழ்வியலுக்கும் பெரும் இழப்பு. மேற்கு வங்க மக்களின் உணர்வுகள், பண்பாடு மற்றும் கலாச்சாரம் ஆகியவற்றை அவர் தனது பாத்திரப் படைப்புகள் மூலம் வெளிக்கொண்டு வந்தார். அவரது மறைவால் வேதனையடைந்தேன். அவரது குடும்பத்தினருக்கும், அபிமானிகளுக்கும் எனது இரங்கல்கள். ஓம் சாந்தி’’ என குறிப்பிட்டுள்ளார். ——
மிலாது நபி பண்டிகையை முன்னிட்டு பிரதமர் வாழ்த்து

மிலாது நபி பண்டிகையை முன்னிட்டு பிரதமர் நரேந்திர மோடி மக்களுக்கு வாழ்த்து தெரிவித்துள்ளார். “மிலாது நபி திருநாளை முன்னிட்டு அனைவரும் என் வாழ்த்துகள். இந்த மிலாது நபி மூலம் நமது சமூகத்தில் நல்லிணக்கமும் ஒற்றுமை உணர்வும் அதிகரிக்கட்டும். எப்போதும் அமைதியும் வளமையும் நிலைத்திருக்கட்டும்” என்று பிரதமர் கூறியுள்ளார்.
இரண்டாவது தேசிய இளைஞர் நாடாளுமன்ற விழாவின் வெற்றியாளர்கள் மற்றும் இறுதி குழுவினரை பிரதமர் பாராட்டினார்

இரண்டாவது தேசிய இளைஞர் நாடாளுமன்ற விழாவின் வெற்றியாளர்கள் மற்றும் இறுதிக் குழுவினரை பிரதமர் திரு நரேந்திர மோடி பாராட்டினார். இந்நிகழ்ச்சியில் காணொலிக் காட்சி மூலம் பேசிய பிரதமர், ‘‘உங்களின் உரையாடலும், விவாதங்களும் மிக முக்கியமானவை. நீங்கள் பேசுவதை நான் கேட்டு கொண்டிருக்கும்போது, எனக்கு ஒரு யோசனை வந்தது. அதனால் உங்கள் பேச்சுக்களை எனது டிவிட்டர் பக்கத்தில் வெளியிட முடிவு செய்தேன், 3 வெற்றியாளர்கள் மட்டும் அல்ல, பதிவு செய்யப்பட்ட பேச்சுக்கள் கிடைத்தால், இறுதி குழுவில் இருந்த அனைவரது பேச்சுக்களையும் நான் டிவிட் செய்வேன்.’’ பிரதமரின் டிவிட்டுகளை கீழ்க்கண்ட இணைப்பில் காணலாம் : https://pib.gov.in/PressReleasePage.aspx?PRID=1688086
பம்பாய், மதராஸ் உயர்நீதி மன்றங்களின் பெயர்களை திருத்தி அமைப்பதற்கான 2016ஆம் ஆண்டின் உயர்நீதி மன்றங்கள் (பெயர்திருத்த) மசோதாவிற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி அவர்கள் தலைமையில் கூடிய மத்திய அமைச்சரவை 2016ஆம் ஆண்டின் உயர்நீதிமன்றங்கள் (பெயர்திருத்த) மசோதாவை நாடாளுமன்றத்தில் அறிமுகப்படுத்த தனது ஒப்புதலை வழங்கியது. 2016ஆம் ஆண்டின் உயர்நீதிமன்றங்கள் (பெயர்திருத்த) மசோதா “பம்பாய் உயர்நீதிமன்றம்” என்பதை “மும்பை உயர்நீதிமன்றம்” என்றும், “மதராஸ் உயர்நீதிமன்றம்” என்பதை “சென்னை உயர்நீதிமன்றம்” என்றும் பெயரை திருத்த உதவி செய்யும். பின்னணி: பம்பாய் உயர்நீதிமன்றம் மற்றும் மதராஸ் உயர்நீதிமன்றம் ஆகியவை அவை அமைந்துள்ள நகரங்களின் பெயர்களை ஒட்டி பெயர் சூட்டப்பட்டவையாகும். இந்த நகரங்களின் பெயர்கள் மாற்றப்பட்டுள்ளதன் விளைவாக, இந்த உயர்நீதிமன்றங்களின் பெயர்களையும் அதற்கேற்ப திருத்த வேண்டுமென்ற கோரிக்கைகள் இருந்து வருகின்றன. இந்த உயர்நீதிமன்றங்களின் பெயர்களை திருத்துவதற்கான கருத்துரையை செயல்படுத்தும் வகையில் தற்போது மத்திய சட்டம் எதுவும் இல்லை. இந்தச் சட்டம்அந்தத் தேவையை நிறைவு செய்வதாக அமையும். இந்த மசோதா பம்பாய் உயர்நீதிமன்றம் என்பதை மும்பை உயர்நீதிமன்றம் எனவும், மதராஸ் உயர்நீதிமன்றம் என்பதை சென்னை உயர்நீதிமன்றம் எனவும் திருத்துவதற்கான வழிவகுக்கும். இந்த நகரங்களின் பெயர்கள் மாற்றப்பட்டுள்ள நிலையில், இந்த உயர்நீதிமன்றங்களின் பெயர்களும் திருத்தப்படுவது நியாயமானதும் தர்க்கரீதியாக சரியானதும் ஆகும். மாநில அரசு, மக்கள் ஆகியோரின் விருப்பங்களை நிறைவேற்றுவதாகவும் இது அமையும்.
“2019 மக்களவை பொதுத் தேர்தலுக்கான” அறிவிக்கையை வெளியிட அமைச்சரவை ஒப்புதல்

பிரதமர் திரு. நரேந்திர மோடி தலைமையில் கூடிய மத்திய அமைச்சரவை, “2019 மக்களவை பொதுத் தேர்தலுக்கு சட்ட ரீதியான அறிவிக்கைகளை, 1951 மக்கள் பிரதிநிதித்துவ சட்டப் பிரிவு” 14 துணைப் பிரிவு (2)-ன் கீழ் வெளியிட ஒப்புதல் அளித்துள்ளது. நாடாளுமன்ற தொகுதிகளைச் சேர்ந்தவர்கள் தங்களது உறுப்பினர்களை, இந்திய தேர்தல் ஆணையம் அதன் நடைமுறைகளின்படி பரிந்துரை செய்துள்ள தேதிகளில் மக்களவைக்கு தேர்ந்தெடுக்க இந்த அறிவிக்கை அழைப்பு விடுக்கிறது. விளைவு: அறிவிக்கைகள் வெளியிடப்பட்டதும், 17-வது மக்களவைக்கான தேர்தல் நடைமுறை தொடங்கும்.
உச்சநீதிமன்ற தலைமை நீதிபதியாக நீதிபதி உதய் உமேஷ் லலித்தின் பதவியேற்பு விழாவில் பிரதமர் பங்கேற்பு

உச்சநீதிமன்ற தலைமை நீதிபதியாக நீதிபதி உதய் உமேஷ் லலித்தின் பதவியேற்பு விழாவில் பிரதமர் திரு நரேந்திர மோடி ட்விட்டர் பதிவில் பிரதமர் தெரிவித்ததாவது: “முன்னதாக இன்று, உச்சநீதிமன்ற தலைமை நீதிபதியாக நீதிபதி உதய் உமேஷ் லலித் பதவியேற்றுக் கொண்ட விழாவில் கலந்துகொண்டேன்.”
ஜி20 உச்சி மாநாட்டின் மூன்றாவது அமர்வில் பிரதமரின் உரை: நீடித்த வளர்ச்சி

மேன்மைமிகு தலைவர்களே, நீடித்த வளர்ச்சி இலக்குகளை அடைவதற்கான உலகின் வேகத்தை கடந்த ஒன்றரை வருடமாக கொரோனா குறைத்துள்ளது. தனிப்பட்ட நாடுகள், சமூக குழுக்கள் மற்றும், பெண்கள் மற்றும் ஆண்கள் இடையேயான பொருளாதார இடைவெளியை இந்த பெருந்தொற்று மேலும் விரிவாக்கி உள்ளது. கொவிட்டுக்கு பிந்தைய மீட்சியின் போது நீடித்த வளர்ச்சி இலக்குகளுக்கு பெரும் முன்னுரிமையை நாம் அளிப்பது மிகவும் அவசியமானது. குறைந்தளவு வளர்ச்சி கண்டுள்ள நாடுகள், குறிப்பாக ஆப்பிரிக்க மற்றும் சிறு தீவு நாடுகளுக்கு, சிறப்பு ஆதரவு தேவை. இதை கருத்தில் கொண்டு, ஜி20 வளர்ச்சி அமைச்சர்களின் கூட்டத்தை முதல்முறையாக நடத்தும் முன்முயற்சியை இத்தாலி எடுத்துள்ளது- நான் இதை வரவேற்கிறேன். மாமாண்புமிகு தலைவர்களே, தெற்கு-தெற்கு வளர்ச்சி ஒத்துழைப்பில் இந்தியாவுக்கு அதிக அனுபவம் உண்டு. வளர்ச்சியின் நிரூபிக்கப்பட்ட களமாக இந்தியா விளங்கிவருகிறது – எங்களது வளர்ச்சி பயணம் இதர வளரும் நாடுகளுக்கு பல வழிகாட்டுதல்களை தரலாம். டிஜிட்டல் இணைப்புகளாக இருக்கட்டும், நிதி உள்ளடக்கலாக இருக்கட்டும் அல்லது குழந்தைகளுக்கு தடுப்பு மருந்துகள் வழங்குவதில் ஆகட்டும் சான்று பெற்ற மிகப்பெரிய தீர்வுகள் இந்தியாவிடம் உள்ளன. இந்த தீர்வுகளை இதர வளரும் நாடுகளுடன் பகிர்ந்து கொள்ள இந்தியா எப்போதுமே தயாராக உள்ளது. எங்களது பல டிஜிட்டல் தீர்வுகளை திறந்தவெளியில் நாங்கள் வைத்துள்ளதால் ஒட்டு மொத்த மனித குலமே அதை பயன்படுத்திக் கொள்ளலாம். இதர வளரும் நாடுகளுடன் இந்தியாவின் அனுபவத்தை பகிர்ந்து கொள்வதில் ஜி20 பங்குதாரர்களுடன் இணைய நாங்கள் விரும்புகிறோம். மேன்மைமிகு தலைவர்களே, ‘நடவடிக்கையின் தசாப்தத்தின்’ முதல் வருடம் இது. சர்வதேச மீட்சியின் பலன்களை அனைத்து நாடுகளுடனும் பகிர்ந்து கொள்வது நமது பொறுப்பாகும் இதில் ஜி20-யின் பங்கு மிகவும் முக்கியமானது. நன்றி. குறிப்பு: பிரதமர் இந்தியில் வழங்கிய உரையின் தோராய மொழிபெயர்ப்பு இதுவாகும்.
ஒடிசாவில் ஃபானி புயலால் பாதிக்கப்பட்ட இடங்களை பிரதமர் விமானம் மூலம் பார்வையிட்டு ஆய்வு செய்தார்

மே 03, 2019 அன்று அடித்த ஃபானி புயலால் பாதிக்கப்பட்ட ஒடிசா மாநிலத்தை பிரதமர் திரு நரேந்திர மோடி இன்று பார்வையிட்டார். பிப்பிலி, பூரி, கொனார்க், நிமபதா மற்றும் புவனேஸ்வரை அவர் விமானம் மூலம் பார்வையிட்டார். ஒடிசா மாநிலத்தின் ஆளுநர் பேராசிரியர் கணேஷி லால், முதலமைச்சர் திரு நவீன் பட்நாயக், மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான் ஆகியோர் பிரதமருடன் இணைந்து ஆய்வு மேற்கொண்டனர். ஆய்வுக்குப் பிறகு, புயலால் ஏற்பட்ட பாதிப்பு மற்றும் அதற்காக எடுக்கப்பட்டு வரும் நிவாரணம் மற்றும் புனரமைப்பு நடவடிக்கைகள் குறித்து பிரதமர் மாநில மற்றும் மத்திய அரசின் மூத்த அதிகாரிகளுடன் ஆலோசனைக் கூட்டம் நடத்தினார். தன்னால் முடிந்த அனைத்து உதவிகளையும் மாநிலத்திற்கு வழங்குவதாக பிரதமர் உறுதியளித்தார். ஏப்ரல் 29, 2019 அன்று மாநில அரசுக்கு ரூ.341 கோடி ஏற்கனவே வழங்கப்பட்டது. அதைத் தவிர, தற்போது உடனடியாக ரூ.1,000 கோடி நிதி உதவி வழங்கப்படும் என்று அவர் அறிவித்தார். அமைச்சக இடைக் குழுவின் ஆய்வுக்குப் பிறகு மேலும் உதவி வழங்கப்படும் என்று பிரதமர் உறுதியளித்தார். இந்தத் தருணத்தில் ஒடிசா மக்களுக்கு எங்களது முழு ஆதரவை அளிக்கிறோம் என்று பிரதமர் தெரிவித்தார். உடனடியாக நிவாரணம் அளிப்பது மட்டுமின்றி மாநிலத்தை மறுசீரமைக்கவும் மத்திய அரசு முழு உறுதிபூண்டுள்ளது. உயிரிழப்பை குறைப்பதில் தொழில்நுட்பம் சார்ந்த செயற்கைக்கோள் புகைப்படம் மற்றும் சமீபத்திய வானிலை அறிக்கை தொடர்பான நுட்பங்களை பிரதமர் பாராட்டினார். தொழில்நுட்பத் திறன்களும், மனிதர்களின் பங்களிப்பும் இணைந்து பாதிக்கப்பட்டோரை ஒருங்கிணைக்க உதவியுள்ளது. 10 லட்சத்திற்கும் மேற்பட்ட மக்களை பாதுகாப்பான இடத்திற்கு மாற்றிய மாநில அரசின் முயற்சிகளையும். இந்திய வானிலை ஆய்வு மையத்தின் துல்லியமான கணிப்புகளையும் பிரதமர் வெகுவாகப் பாராட்டினார். கடலோரப் பகுதிகளில் வாழும் மக்கள் மற்றும் மீனவர்களின் மன உறுதியை பிரதமர் பாராட்டினார். மத்திய மற்றும் மாநில அரசுகள் கூட்டாக இணைந்து பணி புரிந்தது இறப்பு எண்ணிக்கையை குறைக்க உதவியது என்றும், தானும், கடலோர மாவட்டத்தின் முதலமைச்சராக இருந்ததால், புயல் போன்ற பேரிடரினால் ஏற்படும் பாதிப்பு மற்றும் அழிவு குறித்து உணர்ந்திருப்பதாக பிரதமர் தெரிவித்தார். உள்கட்டமைப்பு, வீட்டு வசதி, மீனவர்கள் மற்றும் விவசாய நிலங்களுக்கு ஏற்பட்டுள்ள பாதிப்பை ஆய்வு செய்ய மத்தியக் குழு விரைவில் ஒடிசா மாநிலத்திற்கு பயணம் மேற்கொள்ளும் என்று பிரதமர் உறுதியளித்தார். விரைவில் அனைத்து சேவைகளையும் மீட்டெடுக்கும் வகையில் மின்சாரம், தொலைத் தொடர்பு, ரயில்வேத் துறை அலுவலர்களும் மற்றும் மத்திய அரசின் அதிகாரிகளும் செயல்பட வேண்டும் என்று பிரதமர் கேட்டுக் கொண்டார். சேதமடைந்த சாலைகளை சரிசெய்ய சாலை மற்றும் போக்குவரத்து அமைச்சகம் தேவையான நடவடிக்கைகளை எடுக்க வேண்டும் என்று பிரதமர் அறிவுறுத்தினார். புயலால் பாதிக்கப்பட்ட விவசாயிகளின் பயிர்க் காப்பீடு தொடர்பாக ஆய்வு செய்ய காப்பீடு நிறுவனங்கள் உடனடியாக தங்களின் ஆய்வாளர்களை அனுப்பி வைத்து விரைவாக நிவாரணம் வழங்க வேண்டும் என்றும் பிரதமர் கேட்டுக்கொண்டார். புயலினால் உயிரிழந்தோர் குடும்பத்திற்கு ரூ.2 லட்சமும், படுகாயமடைந்தோருக்கு ரூ.50,000-மும் வழங்கப்படும் என்றும் பிரதமர் அறிவித்தார். இந்த கடினமான நேரத்தில் ஒடிசா மாநிலத்திற்கு மத்திய அரசு உறுதுணையாக இருக்கும் என்று பிரதமர் தெரிவித்தார்.
இந்தியாவின் வளர்ச்சியை துரிதப்படுத்த நிதித் துறை கட்டமைப்பு. நலத் திட்டத் துறைகளுடன் பிரதமர் மோடி கலந்தாய்வு

தற்போதுள்ள சூழ்நிலையில் இந்தியாவின் வளர்ச்சியை துரிதப்படுத்த நிதித் துறை, கட்டமைப்பு மற்றும் நலத் திட்டத் துறைகளுடன் பிரதமர் திரு மோடி விரிவான கலந்தாய்வு நடத்தினார். நிதி அமைச்சர் மற்றும் அதிகாரிகள் கலந்து கொண்ட இந்தக் கூட்டத்தில், குறு, சிறு மற்றும் நடுத்தர தொழில் நிறுவனங்களுக்கும், விவசாயிகளுக்கு ஆதரவான செயல்பாடுகளுக்குத் தேவையான உத்திகள் பற்றியும், கடன் வசதிகள் அளிப்பது குறித்தும் பிரதமர் விரிவாக விவாதித்தார். கோவிட்-19 தொற்று தாக்குதல் சூழ்நிலையில் நிதி நிலைத்தன்மையை உறுதி செய்வதற்கான வழிமுறைகள் குறித்தும், தொழில் துறையினர் விரைவில் பாதிப்புகளில் இருந்து மீள்வதற்குத் தேவையான நடவடிக்கைகள் குறித்தும் பிரதமர் விவாதித்தார். தொழிலாளர்கள் மற்றும் சாமானிய மக்களின் நலன்கள் பற்றிக் குறிப்பிட்ட பிரதமர், கோவிட்-19 நோய்த் தாக்குதலால் தடைபட்டிருக்கும் தொழில் நடவடிக்கைகள் மீள்வதற்கு உதவி செய்வதன் மூலம், வேலைவாய்ப்புகளை உருவாக்க வேண்டிய அவசியம் பற்றிக் குறிப்பிட்டார். கடந்த காலத்தில் மேற்கொள்ளப்பட்ட முக்கிய கட்டமைப்பு சீர்திருத்தங்களை பலப்படுத்த வேண்டிய அவசியம் பற்றியும், கார்ப்பரேட் நிர்வாகம், கடன் வாய்ப்புகள், கட்டமைப்புத் துறைகளில் புதிய சீர்திருத்தங்கள் செய்ய வேண்டிய அவசியம் பற்றியும் பிரதமர் பேசினார். புதிய கட்டமைப்புத் திட்டங்களில் பணிகளைத் தொடங்க விரைவாக நடவடிக்கை எடுப்பது, இழந்துவிட்ட நாட்களில் நடைபெற்றிருக்க வேண்டிய பணிகளை ஈடுகட்டும் வகையில் கட்டமைப்புப் பணிகளை வேகப்படுத்துவதற்கான அவசியம் பற்றியும் இந்தக் கூட்டத்தில் விவாதிக்கப்பட்டது. தேசிய கட்டமைப்பு வழிமுறையின் கீழ் எடுத்துக் கொள்ளப்படும் திட்டங்களை அடிக்கடி உயர்நிலை அளவில் ஆய்வு செய்து, கால தாமதங்களைத் தவிர்த்து, புதிய வேலைகளை உருவாக்கிட வேண்டும் என்று பிரதமர் விருப்பம் தெரிவித்தார். பல்வேறு அமைச்சகங்கள் சார்பில் மேற்கொள்ளப்பட்டுள்ள சீர்திருத்த முன்முயற்சிகள் தடையின்றி தொடர வேண்டும் என்றும், முதலீடுகள் வரத்து மற்றும் முதலீடு குறித்த தகவல்கள் அளிப்பதில் தடைகளை, கால வரம்புக்கு உட்பட்டு நீக்க வேண்டும் என்றும் கூட்டத்தில் பேசப்பட்டது. இந்தக் கூட்டத்தில் உள்துறை அமைச்சர், நிதியமைச்சர், நிதி அமைச்சகத்தின் செயலாளர்கள், மத்திய அரசின் மூத்த அதிகாரிகளும் கலந்து கொண்டனர்.
இஸ்ரேல் முன்னாள் அதிபர் ஷிமோன் பெரஸ் மறைவு – இஸ்ரேல் நாட்டு மக்களுக்கு பிரதமர் மோடி இரங்கல்

இஸ்ரேல் முன்னாள் அதிபர் ஷிமோன் பெரஸ் மறைவை முன்னிட்டு இஸ்ரேல் நாட்டு மக்களுக்கு பிரதமர் திரு நரேந்திர மோடி தனது இரங்கலை தெரிவித்துள்ளார். முன்னாள் அதிபர் ஷிமோன் பெரஸ் மறைவின் மூலம், முக்கியமான உலக தலைவரையும் இந்தியாவின் நண்பரையும் நாம் இழந்துள்ளோம். அவரின் மறைவு வருத்தம் அளிக்கிறது. இஸ்ரேல் நாட்டு மக்களுக்கு எங்களின் இரங்கலை தெரிவித்துக் கொள்கிறோம் என்று பிரதமர் தனது இரங்கல் செய்தியில் கூறியுள்ளார்.
சுகாதாரத் துறையில் இந்தியா மற்றும் பஹ்ரைன் இடையே ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்

சுகாதாரத் துறையில் ஒத்துழைப்புக்கான புரிந்துணர்வு ஒப்பந்தத்தில் பஹ்ரைனுடன் இந்தியா கையொப்பமிட பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. ஒத்துழைப்புக்கான கீழ்க்காணும் பகுதிகளை இந்தப் புரிந்துணர்வு ஒப்பந்தம் உள்ளடக்கியுள்ளது:- ஆராய்ச்சி வெளிப்பாடுகள் மற்றும் வெளியீடுகள் உள்ளிட்ட தகவல்கள் பரிமாற்றம்; அரசு அதிகாரிகள், கல்விப் பணியாளர்கள், அறிஞர்கள், ஆசிரியர்கள், நிபுணர்கள் மற்றும் மாணவர்கள் பரிமாற்றம்; பயிலரங்குகள் மற்றும் பயிற்சி வகுப்புகளில் பங்கேற்பு; தனியார் துறை மற்றும் கல்வி மட்டம் ஆகிய இரண்டிலும் சுகாதார மற்றும் ஆராய்ச்சி நடவடிக்கைகளை ஊக்குவிப்பது; மற்றும், பரஸ்பரம் முடிவு செய்யப்படும் இதர ஒத்துழைப்பு முறைகள். ஒத்துழைப்புக்கான விவரங்களை மேலும் விளக்கவும், இந்த புரிந்துணர்வு ஒப்பந்தம் நடைமுறைப்படுத்தப்படுவதை மேற்பார்வையிடவும் பணிக்குழு ஒன்று அமைக்கப்படும்.
முன்னாள் பிரதமர் திரு மொரார்ஜிபாய் தேசாய்க்குப் பிரதமர் புகழாரம் சூட்டியுள்ளார்

முன்னாள் பிரதமர் திரு மொரார்ஜிபாய் தேசாய்க்குப் பிரதமர் திரு நரேந்தி்ர மோடி புகழாரம் சூட்டியுள்ளார். டுவிட்டரில் பிரதமர் கூறியிருப்பதாவது ; “முன்னாள் பிரதமர் திரு மொரார்ஜிபாய் தேசாய்க்கு நான் புகழாரம் சூட்டுகிறேன். தேசத்தின் கட்டுமானத்தில் அவரது சிறப்புமிக்க பங்களிப்புக்காக மதிக்கப்படுபவர். இந்தியாவை கூடுதல் வளமுடையதாக மாற்றுவதற்கு அவர் விரிவான முயற்சிகளை மேற்கொண்டுள்ளார். பொது வாழ்க்கையில் நேர்மையை அவர் எப்போதும் வலியுறுத்தி வந்தார்.”
இந்தியாவில் நீடித்த, நிலையான மற்றும் குறைந்த கரிமிகா அனல் மின்சார உற்பத்தியை மேம்படுத்துவதற்காக இந்தியா மற்றும் ஜப்பான் இடையிலான புரிந்துணர்வு ஒப்பந்தத்திற்கு மத்திய அமைச்சரவை முன் தேதியிட்ட ஒப்புதல்

இந்தியாவில் நீடித்த, நிலையான மற்றும் கரிமிகா அனல் மின் உற்பத்தியை மேம்படுத்துவதற்காக இந்தியா மற்றும் ஜப்பான் இடையிலான புரிந்துணர்வு உடன்பாட்டுக்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை இன்று முன் தேதியிட்ட ஒப்புதலை அளித்துள்ளது. இந்தப் புரிந்துணர்வு உடன்படிக்கை கையொப்பமிடப்பட்டுள்ளது இந்தியா நீடித்த, நிலையான மற்றும் கரிமிகா அனல் மின் உற்பத்தியில் உள்ள பிரச்சினைகளைப் போக்கி தடைகளைக் கடக்கவும், நடத்திய முதல்கட்ட ஆய்வு மூலம் மேற்கொள்வதுடன், எரிசக்தி திறன் புதுப்பித்தல் மற்றும் நவீனமயமாக்கல் மற்றும் புதுப்பித்தல் மற்றும் நவீனமயமாக்கலை ஆதரிக்க பரிசோதனைகளின் மூலம் புதிய மின் உற்பத்தியைச் செய்து அறிவாற்றல் மற்றும் தொழில்நுட்ப பரிவர்த்தனைகளை மேற்கொண்டு தூய்மையான நிலக்கரி தொழில்நுட்பத்தை ஆதரித்து அல்ட்ரா சூப்பர் கிரிடிக்கல் போன்ற அனல் மின் உற்பத்தி நிலையங்களில் மேற்கொண்டு, இதர சுற்றுச்சூழல் தொழில்நுட்பங்களைப் பயன்படுத்தி ஒட்டுமொத்த மின் உற்பத்தியை செய்யவும் உரிய கொள்கைகளை நடைமுறைப்படுத்தவும் உதவி செய்யும். இந்த முன்மொழிவில் கீழ்க்காணும் வசதிகளும் அடங்கும் : அ. இந்திய மின்துறையில் தற்போதைய மற்றும் எதிர்கால கொள்கை போக்குகளை மேம்படுத்தி அதன் மூலம் புதுப்பித்தல் மற்றும் நவீனமயமாக்கல் மற்றும் வாழ்வு நீட்டிப்பு மூலம் புதிய மின் உற்பத்தியை மேம்படுத்தி அடையாளம் காணப்பட்ட படைகளை மத்திய மின்சார ஆணையம் மற்றும் ஜப்பான் நிலக்கரி எரிசக்தி மையம் ஆகியவற்றுக்கு இடையிலான பரஸ்பர ஒத்துழைப்பு மூலம் போக்குதல். ஆ. தற்போதைய மற்றும் புதிய வசதிகளில் பிரச்சினைகளை அடையாளம் காணவும், அவற்றை செயல்படுத்தவும் நிர்வகிக்கவும் நடவடிக்கைகள். இ. முழு அளவிலான பரிசோதனைகளை நடைமுறைப்படுத்துவதுடன் அல்லது கைவசம் உள்ள இதர சிறந்த நடைமுறைகளை உள் ஆயுள் மதிப்பீடு மற்றும் கட்டாய மதிப்பீடுகளை மேற்கொண்டு, அவற்றை இலக்கு மின் உற்பத்தி நிலையங்களுடன் வரையறுக்காமல் ஒத்துழைப்பு அளித்தல் மத்திய மின் ஆணையம் மற்றும் ஜப்பான் நிலக்கரி எரிசக்தி மையம் ஆகியவை பரஸ்பரம் ஆலோசனைகள் நடத்தி இலக்கு மின் உற்பத்தி நிறுவனங்கள் எண்ணிக்கையை முடிவு செய்யும். ஈ. அனல் மின் உற்பத்தி தொழில்நுட்பங்கள் அடிப்படையிலான மின் உற்பத்தி யையங்களை அமைப்பதற்கான சாத்தியம் குறித்து நிதி அடிபபடையில் பரிசீலிக்கும் போது தற்போதைய நிதி நிறுவனங்கள் மற்றும் இதர இருதரப்பு நிதித் திட்டங்கள் குறித்து பரிசீலிக்கப்படும். உ. இரு தரப்பு / பலதரப்பு திட்டங்களில் கரியமில கையகப்படுத்துதலுக்கான வாய்ப்புகள் குறித்து பரிசீலிக்கையில் மின் உற்பத்திக்கு நிதி குறித்து பரிசீலிக்கப்படும். ஊ. இந்தியாவில் வருடாந்திர கருத்தரங்கம் மற்றும் தெளிவான நிலக்கரி தொழில்நுட்ப பரிமாற்ற நிகழ்ச்சி ஜப்பானிலும் நடத்தப்பட்டு இரு தரப்பு அறிவாற்றல் மற்றும் தொழில்நுட்ப பரிவர்த்தனை. எ. சம்பந்தப்பட்டவர்களின் பிரதிநிதிகள் பங்கேற்கும் வருடாந்திர கூட்டுக் கூட்டத்தை நடத்தி ஏற்பட்ட அல்லது எழக்கூடிய பிரச்சினைகள் குறித்து விவாதித்து திட்டத்தை சிறந்த முறையில் விரிவாக்கம் செய்யப்படும். சம்பந்தப்ட்ட யார் வேண்டுமானாலும் இந்தக் கூட்டத்தில் சிறப்பு அழைப்பாளராக கலந்து கொள்ளலாம்.
நாகாலாந்திலிருந்து வந்திருந்த மாணவி பிரதிநிதிகள் குழுவை லோக் கல்யாண் மார்கில் உள்ள தமது இல்லத்தில் பிரதமர் சந்தித்துப் பேச்சு நடத்தினார்

நாகாலாந்திலிருந்து வந்திருந்த மாணவி பிரதிநிதிகள் குழுவை லோக் கல்யாண் மார்கில் உள்ள தமது இல்லத்தில் பிரதமர் திரு நரேந்திர மோடி இன்று சந்தித்துப் பேசினார். ஒரே இந்தியா, உன்னத இந்தியா முன்முயற்சியின் ஒரு பகுதியாக இந்தப் பிரதிநிதிகள் குழு தில்லி வந்துள்ளது. பிரதமரை சந்தித்தது தங்களுக்கு மகிழ்ச்சி அளிப்பதாக மாணவிகள் தெரிவித்தனர். வடகிழக்குப் பகுதிகளுக்கான பிரதமரின் தொலைநோக்குப் பார்வை, நாகாலாந்தில் அவரது அனுபவங்கள், யோகாவின் முக்கியத்துவம் உள்ளிட்ட பல்வேறு தலைப்புகளில் பிரதமரின் கருத்துக்களைக் கேட்டு, அது பற்றி மாணவிகள் விவாதித்தனர். இந்தக் கலந்துரையாடலின் போது, தில்லி பயணத்தில் பல்வேறு சுற்றுலா தலங்களைச் சென்று பார்த்தது குறித்த அவர்களது அனுபவங்களை மாணவிகளிடம் பிரதமர் கேட்டறிந்தார். பிரதமர்களின் அருங்காட்சியகம் மற்றும் தேசிய போர் நினைவுச் சின்னத்தைப் பார்வையிடுமாறும் பிரதமர் அறிவுறுத்தினார். பிரதமருடனான சந்திப்பிற்கு தேசிய மகளிர் ஆணையம் ஏற்பாடு செய்திருந்தது.
மறைந்த திரு மனோகர் பாரிக்கருக்கு மரியாதை செலுத்தும் விதமாக கோவா பசுமை சர்வதேச விமான நிலையத்திற்கு அவருடையப் பெயரை வைப்பதற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கோவா மாநிலத்தின் 4 முறை முதல்வராகவும், மத்தியப் பாதுகாப்பு அமைச்சராகவும், பதவி வகித்த மறைந்த திரு மனோகர் பாரிக்கருக்கு மரியாதை செலுத்தும் விதமாக அவருடையப் பெயரை கோவா பசுமை சர்வதேச விமான நிலையத்திற்கு வைக்க வேண்டும் என்று முடிவெடுக்கப்பட்டது. கோவா மாநில பொதுமக்களின் நன்மதிப்பை பெற்ற மறைந்த திரு மனோகர் பாரிக்கரை நினைவு கூறும் வகையில், கோவா பசுமை சர்வதேச விமான நிலையத்திற்கு ‘மனோகர் சர்வதேச விமான நிலையம் – மோபா, கோவா’. கடந்த 2022 –ம் ஆண்டு டிசம்பர் மாதத்தில் கோவா பசுமை விமான நிலையத்தை பிரதமர் திறந்து வைத்தது நினைவிருக்கலாம்.
இமாச்சல பிரதேச தினம் – பிரதமர் வாழ்த்து

இமாச்சல பிரதேச தினத்தை முன்னிட்டு அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். இமாச்சல பிரதேச தினத்தை முன்னிட்டு அம்மாநில மக்களுக்கு எனது வாழ்த்துகள். இயற்கை அழகும் வீரமும் கொண்ட இந்த மாநிலம், வருங்காலங்களில் மேலும் செழிப்படையட்டும். அம்மாநில மக்கள், மகிழ்ச்சியாகவும் சிறந்த ஆரோக்கியத்துடனும் இருக்க பிரார்த்திக்கிறேன் என்று பிரதமர் தனது வாழ்த்து செய்தியில் தெரிவித்துள்ளார்.
காந்திஜெயந்தியையொட்டி மகாத்மா காந்திக்குப் பிரதமர் புகழாரம் சூட்டி மரியாதை செலுத்தியுள்ளார்

மகாத்மா காந்தியின் பிறந்தநாளில் பிரதமர் திரு நரேந்திர மோடி அவருக்குப் புகழாரம் சூட்டினார். காந்திஜிக்கு அஞ்சலி செலுத்தும் வகையில் காதி மற்றும் கைவினைப் பொருட்களை வாங்குமாறும் மக்களைத் திரு மோடி வலியுறுத்தினார். மகாத்மா காந்தி குறித்த தமது எண்ணங்களின் வீடியோவையும் அவர் பகிர்ந்துள்ளார். ட்விட்டர் செய்தியில் பிரதமர் கூறியிருப்பதாவது: “#காந்திஜெயந்தியன்று மகாத்மா காந்திக்குப் புகழஞ்சலி செலுத்துகிறேன். இந்தியா, சுதந்திரத்தின் 75வது ஆண்டுப் பெருவிழாவைக் கொண்டாடுவதால் இந்த காந்திஜெயந்தி கூடுதல் சிறப்பு கொண்டது.தேசத்தந்தையின் சிந்தனைகளுடன் எப்போதும் வாழ்வோம். காந்திஜிக்கு அஞ்சலி செலுத்தும் வகையில் காதி மற்றும் கைவினைப் பொருட்களை வாங்குமாறும் மக்களை நான் வலியுறுத்துகிறேன்.”
வாரணாசியில் தேவ் தீபாவளி கொண்டாட்டங்களில் பிரதமர் பங்கேற்றார்

திரு நரேந்திர மோடி வாரணாசியில் இன்று நடைபெற்ற தேவ் தீபாவளி கொண்டாட்டங்களில் கலந்து கொண்டார். அப்போது பேசிய அவர், சுமார் 100 ஆண்டுகளுக்கு முன்னர் காசியிலிருந்து களவுபோன தேவி அன்னபூரணி சிலை மீண்டும் கிடைக்கப் பெறவிருப்பதால் காசிக்கு இது மற்றொரு சிறப்புத் தருணம் என்று கூறினார். காசிக்கு இது மிகப்பெரிய வரப்பிரசாதம் என்று அவர் தெரிவித்தார். இதுபோன்ற பழங்கால சிலைகள் நமது விலைமதிப்பற்ற பாரம்பரியத்தின் நம்பிக்கைச் சின்னங்கள் என்று அவர் குறிப்பிட்டார். இதுபோன்ற நடவடிக்கைகள் முன்னரே எடுக்கப்பட்டிருந்தால் இதுபோன்ற பல்வேறு சிலைகளை நாடு திரும்பப் பெற்றிருக்கும் என்று பிரதமர் கூறினார். மரபு என்பது நமக்கு நாட்டின் பாரம்பரியத்தைக் குறிக்கிறது, எனினும் சிலருக்கு அவர்களது குடும்பம் மற்றும் குடும்பப் பெயரை அது உணர்த்துகிறது என்று அவர் கூறினார். பாரம்பரியம் என்பது நமது கலாச்சாரத்தையும் நம்பிக்கையும் மாண்புகளையும் குறிக்கின்றன என்று அவர் மேலும் குறிப்பிட்டார். பிறருக்கு அது அவர்களது சிலைகள் மற்றும் குடும்பப் புகைப்படங்களைக் குறிக்கலாம். குரு நானக் தேவ் அவர்களை சமூகத்தின் மிகப்பெரிய சீர்திருத்தச் சின்னமாக பிரதமர் குறிப்பிட்டார். எப்போதெல்லாம் சமூகத்திலும் தேசிய நலனிலும் மாற்றங்கள் ஏற்படுகின்றனவோ அப்போதெல்லாம் தேவையற்ற எதிர்ப்புக் குரல்கள் எழுகின்றன. எனினும் சீர்திருத்தங்களின் முக்கியத்துவம் தெளிவடையும் போது அனைத்தும் சரி செய்யப்படுகின்றன. குருநானக் தேவ் அவர்களின் வாழ்க்கை இதனை நமக்குக் கற்றுத் தருவதாக அவர் கூறினார். காசியில் வளர்ச்சிப் பணிகள் துவங்கிய போது எதிர்ப்பை தெரிவிக்க வேண்டுமே என்பதற்காக அதனை எதிர்த்தார்கள் என்று பிரதமர் கூறினார். பாபாவின் தர்பார் வரையில் விஸ்வநாத் தடம் அமைக்கப்படும் என்று காசி முடிவு செய்தபோது எதிர்ப்பாளர்கள் அதையும் விமர்சித்தார்கள், எனினும் இன்று காசியின் மகிமை பாபாவின் அருளால் மீண்டும் பெறப்பட்டுள்ளது என்று அவர் கூறினார். பல நூற்றாண்டுகளுக்கு முன்னர் பாபாவின் தர்பார் மற்றும் தேவி கங்கா வரையில் இருந்த நேரடி இணைப்பு மீண்டும் புனரமைக்கப் படுகின்றது என்று அவர் தெரிவித்தார். காசி விஸ்வநாதரின் அருளால் விளக்குப் பண்டிகையில் கலந்து கொள்வதற்கான வாய்ப்பு கிடைத்ததற்கு பிரதமர் மகிழ்ச்சியைத் தெரிவித்துக் கொண்டார். இந்த பழங்கால நகரின் மகிமையை நினைவுகூர்ந்த அவர், பல ஆண்டுகளாக உலகிற்கு வழிகாட்டியாக காசி திகழ்கிறது என்று கூறினார். தமது தொகுதியான காசி நகருக்கு கொரோனா கட்டுப்பாடுகளினால் தம்மால் அடிக்கடி வர இயலவில்லை இதனால் ஏற்பட்டுள்ள வெற்றிடத்தை உணர்ந்து இருப்பதாகவும் பிரதமர் தெரிவித்தார். தமது மக்களிடமிருந்து இந்த காலத்தில் தாம் மிகத் தொலைவில் இருக்கவில்லை என்றும் பெருந்தொற்று காலத்தில் ஏற்படுத்தப்பட்டுள்ள வழிமுறைகள் குறித்து தாம் கேட்டறிந்ததாகவும் அவர் குறிப்பிட்டார். பெருந்தொற்றின்போது பொது சேவையில் தங்களை ஈடுபடுத்திக் கொண்ட காசி மக்களுக்குத் தமது பாராட்டுகளை அவர் தெரிவித்தார்.
பாகிஸ்தான் பிரதமருடன் பிரதமர் மோடி தொலைபேசி மூலம் உரையாடல்; நிலநடுக்கத்தில் உயிர் இழந்தவர்களுக்கு இரங்கல்; இந்தியாவிலிருந்து அனைத்து உதவிகளை அளிக்க தயார் என அறிவிப்பு.

பிரதமர் திரு. நரேந்திர மோடி, பாகிஸ்தான் பிரதமர் திரு. நவாஸ் ஷெரீபுடன் உரையாடினார். நிலநடுக்கத்தில் உயிர் இழந்தவர்களுக்கு தனது இரங்கலை பிரதமர் தெரிவித்தார். இயன்றவரை பாகிஸ்தானுக்கு தேவையான அனைத்து உதவிகளையும் அளிக்க இந்தியா தயார் என்று பிரதமர் தெரிவித்துள்ளார். “பாகிஸ்தான் பிரதமர் திரு. நவாஸ் ஷெரீபுடன் தொலைபேசி மூலம் உரையாடினேன். நிலநடுக்கத்தில் உயிர் இழந்தவர்களுக்கு எனது இரங்கலை தெரிவித்தேன். இயன்றவரை அனைத்து உதவிகளையும் இந்தியா அளிக்கும் என்று உறுதியளித்தேன். கீதா நல்லபடியாக நாட்டிற்கு திரும்பிவருவதற்கு பிரதமர் நவாஸ் ஷெரீப் எடுத்த முயற்சிகளுக்கு நன்றி கூறினேன்” என்று பிரதமர் கூறியுள்ளார். •••••
லாலா லஜபதி ராய் பிறந்தநாளில் பிரதமர் அவருக்கு புகழாரம்

லாலா லஜபதி ராய் பிறந்தநாளான இன்று பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார். பிரதமர் விடுத்துள்ள சுட்டுரையில், “மிகச் சிறந்த சுதந்திரப் போராட்ட வீரரான, பஞ்சாப் சிங்கம் லாலா லஜபதி ராயின் பிறந்தநாளான இன்று அவருக்கு வீரவணக்கம் செலுத்துகிறேன். இந்திய சுதந்திரப் போராட்டத்தில் அவரது பங்களிப்பு அளப்பரியது. தலைமுறைகள் தாண்டியும் மக்களை ஊக்குவித்துக் கொண்டு இருக்கிறது. அந்த அரும்பெரும் தலைவரின் பிறந்தநாளில் அவரை நினைவு கூர்வோம்” என்று கூறியுள்ளார்.